CELEX: 62015CN0348
Language: da
Date: 2015-07-10 00:00:00
Title: Sag C-348/15: Anmodning om præjudiciel afgørelse indgivet af Verwaltungsgerichtshof (Østrig) den 10. juli 2015 — Stadt Wiener Neustadt

3.11.2015   
            
            
               DA
            
            
               Den Europæiske Unions Tidende
            
            
               C 363/19
            
         Anmodning om præjudiciel afgørelse indgivet af Verwaltungsgerichtshof (Østrig) den 10. juli 2015 — Stadt Wiener Neustadt
   (Sag C-348/15)
   (2015/C 363/23)
   Processprog: tysk
   
      Den forelæggende ret
   
   Verwaltungsgerichtshof
   
      Parter i hovedsagen
   
   
      Appellant: Stadt Wiener Neustadt
   
      Procesdeltager: A.S.A. Abfall Service AG
   
      Sagsøgt: Niederösterreichische Landesregierung
   
      Præjudicielt spørgsmål
   
   Er EU-retten, navnlig Europa-Parlamentets og Rådets direktiv 2011/92/EU (1) af 13. december 2011 om vurdering af visse offentlige og private projekters indvirkning på miljøet, EUT L 26 af 28. januar 2012 (direktiv 2011/92/EU), navnlig artikel 1, stk. 4, henholdsvis Rådets direktiv 85/337/EØF (2) af 27. juni 1985 om vurdering af visse offentlige og private projekters indvirkning på miljøet, EFT L 175 af 5. juli 1985 (direktiv 85/337/EØF), navnlig artikel 1, stk. 5, til hinder for en national bestemmelse, hvorefter projekter, der var omfattet af kravet om en vurdering af indvirkningen på miljøet, men hvortil der ikke var meddelt tilladelse i henhold til den nationale lov om vurdering af indvirkninger på miljøet (UVP-G 2000), men kun tilladelser i henhold til love vedrørende enkelte fagområder (f.eks. loven om affaldshåndtering), og som den 19. august 2009 (hvor lov af 2009 til ændring af UVP-G trådte i kraft) ikke længere kunne annulleres, da en treårig frist i henhold til national ret (UVP-G 2000’s § 3, stk. 6) var udløbet, anses for tilladte i henhold til UVP-G 2000, eller er en sådan ordning i overensstemmelse med retssikkerhedsprincippet og princippet om beskyttelse af den berettigede forventning i EU-retten?
   
      (1)  EUT L 26 af 28.1.2012, s. 1.
   
      (2)  EUT L 175, s. 40.